《与毛会侯》
清代·方登峄

耆英洛社旧登坛，四十归来早罢官。赴召有谁谗贾谊，输租今已累儿宽。

休嫌华发功名薄，毕竟青山岁月难。诗酒柴桑堪闭户，文章千古不凋残。

作者简介：（1659—1725）安徽桐城人，字凫宗，号屏柘。方孝标侄。诸生。康熙间官工部主事。五十年，以戴名世《南山集》案牵连，戍黑龙江。在戍所种花赋诗。后奉诏赦归，则已死塞外。有《述本堂诗集》。